钦定古今图书集成/明伦汇编/氏族典/第557卷 > 《廖用贤尚友录》 > 司马穰苴
## 钦定古今图书集成/明伦汇编/氏族典/第557卷 > 《廖用贤尚友录》 > 司马穰苴

按《史记司马穰苴传》：“穰苴者，田完之苗裔也，晏婴荐
以为将军，将兵捍燕晋之师。穰苴曰：‘臣素卑贱，愿得
君之宠臣，国之所尊，以监军乃可’。于是景公使庄贾
往，穰苴与庄贾约曰：‘旦日日中会于军门’。”穰苴先驰
至军，日中而贾不至，夕时庄贾乃至，遂斩贾以徇。三
军之士皆振栗，士卒次舍，井灶饮食，问疾医药，身自
“拊循之。悉取将军之资粮享士卒，身与士卒平分粮
食，最比其羸弱者，三日而后勒兵，病者皆求行，争奋
出为之赴战。晋师闻之，为罢去，燕师闻之，度水而解。
于是追击之，遂取所亡封内故境而引兵归。”未至国，
释兵旅，解约束，誓盟而后入邑。景公与诸大夫郊迎，
劳师成礼，然后反归寝。既见穰苴，尊为大司马。已而
大夫鲍氏、高、国之属害之，谮于景公。景公退《穰苴》，苴
发疾而死。